“พรรคอนาคตใหม่” เปิดโต๊ะแถลงจุดยืนเย็นนี้ หลัง “พปชร.ทษช.” เปิดชื่อแคนดิเดตนายกฯ
"ธนาธร-ปิยบุตร" เปิดโต๊ะแถลงจุดยืน “พรรคอนาคตใหม่” เย็นนี้ หลัง “ปชร.-ทษช.” เปิดชื่อแคนดิเดตนายกฯ 
8 ก.พ. 2562

นายธนาธร จึงรุ่งเรืองกิจ หัวหน้าพรรคอนาคตใหม่ และนายปิยบุตร แสงกนกกุล เลขาธิการพรรค เตรียมเปิดแถลงจุดยืนของพรรคอนาคตใหม่ กรณีแคนดิเดทนายกรัฐมนตรีของพรรคพลังประชารัฐ (พปชร.) และพรรคไทยรักษาชาติ (ทษช.) ในเวลา 17.00 น.วันนี้
อนึ่งเช้าวันนี้ พรรคไทยรักษาชาติ ได้ยื่นบัญชีรายชื่อต่อคณะกรรมการการเลือกตั้ง (กกต.) โดยมีการเสนอชื่อทูลกระหม่อมหญิงอุบลรัตน์ และได้ยื่นให้สื่อมวลชนได้ถ่ายภาพ ซึ่งเป็นภาพของทูลกระหม่อมหญิงอุบลรัตนราชกัญญา สิริวัฒนาพรรณวดี
ขณะที่พล.อ.ประยุทธ์ จันทร์โอชา นายกรัฐมนตรี ได้ตอบรับคำเชิญเป็นแคนนิเดทนายกรัฐมนตรี ของพรรคพลังประชารัฐ โดยเช้าวันนี้พรรคพลังประชารัฐได้ส่งรายชื่อของ พล.อ.ประยุทธ์ ขึ้นเป็นหนึ่งในบัญชีรายชื่อแคนดิเดตนายกรัฐมนตรี
ด้านนายวิษณุ เครืองาม รองนายกรัฐมนตรี ปฏิเสธทุกคำถามจากสื่อมวลชน ภายหลังจากพรรคไทยรักษาชาติ(ทษช.) เสนอชื่อ ทูลกระหม่อมหญิงอุบลรัตนฯ เป็นนายกรัฐมนตรีในบัญชีรายชื่อของพรรค
 